Зәйпекүл ауылы (ошо уҡ исемдәге йылға буйына ултырған) тарихы буйынса материал бик аҙ. Ауыл 1781 йылда уҡ, бер нисә ғаиләһе Бөрйән улусына күсеп, Юлыҡ ауылына нигеҙ һалғандан һуң билдәле була. Бында хеҙмәтле татарҙар, мишәрҙәр йәшәй, һуңғылары 1804 йылда Меркет-Мең улусы башҡорттары менән килешеү буйынса килеп төпләнә. 1816 йылда 148 кеше йәшәгән, 1834 йылда - 280, 1870 йылда - 489, 1920 йылда - 995 татар (башҡорт тип йөрөтөлгән).